Nivo krvnog šećera, koncentracija krvnog šećera, ili nivo krvne glukoze je količina glukoze prisutne u krvi ljudi i drugih životinja. Glukoza je jednostavni šećer i aproksimativno 4 grama glukoze je stalno prisutno u krvi čoveka sa . Telo strogo reguliše nivoe glukoze u krvi u okvuru metaboličke homeostaze. Glukoza se skladišti u telesnim mišićima i ćelijama jetre u vidu glikogena; kod osoba koje su postile, krvna glukoza se održava na konstantnom nivou na račun glikogenskih zaliha u jetri i telesnim mišićima.

Kod ljudi, glukoza je primarni izvor energije, i kritična je za normalnu funkciju brojnih tkiva, a posebno ljudskog mozga, koji konzimara aproksimativno 60% krvne glukoze kod individua u mirovanju koje su postile. Glukoza može da bude transportovana iz creva ili jetre do drugih tkiva u telu putem krvotoka. Unos ćelijske glukoze se prvenstveno reguliše pomoću insulina, hormona koji proizvodi pankreas.

Nivoi glukoze su obično najniži ujutro, pre prvog obroka, i oni rastu nakon obroka tokom jednog ili dva sata za nekoliko milimola.
Nivoi krvnog šećera izvan normalnog opsega mogu da budu indikator medicinskog stanja. Perzistentno visok nivo se naziva hiperglikemijom; dok se niski nivoi nazivaju hipoglikemijom. Šećerna bolest se karakteriše perzistentnom hiperglicemijom usled nekoliko mogućih uzročnika, i to je najprominentnija bolest vezana za zatajenje regulacije krvnog šećera. Postoji nekoliko različitih metoda testiranja i merenja nivoa krvnog šećera.

Konzumiranje alkohola uzrokuje inicijalni porast nivoa krvnog šećera, i kasnije ima tendenciju uzrokovanja opadanja nivoa. Isto tako, pojedini lekovi povećavaju ili snižavaju nivoe glukoze.

Jedinice 

Međunarodni standardni način merenja nivoa glukoze u krvi je u vidu molarne koncentracije, izražene u -{mmol/L}- (milimolima po litru; ili milimolarno, mM). U Sjedinjenim Državama, Nemačkoj i nizu drugih zemalja masena koncentracija se izražava u mg/dL (miligrama po decilitru).

Pošto je molekulska masa glukoze 180 (C6H12O6), razlika između dve jedinice je za faktor od 18, tako da je 1 -{mmol/L}- glukoze ekvivalentan sa 18 -{mg/dL}-.

Reference

Literatura

Spoljašnje veze 
 Glucose (blood, serum, plasma): analyte monograph – The Association for Clinical Biochemistry and Laboratory Medicine

Људска хомеостаза
Анализе крви
Шећерна болест